Diari Oficial de la Generalitat Valenciana


Sumari del DOGV 9722, del 10-11-2023 (2023/11664)

Extracte de la Resolució de 3 de novembre de 2023, de la rectora de la Universitat d'Alacant, per la qual es convoca premi al disseny del trofeu-obsequi que s'atorgarà en els actes organitzats per la Càtedra Vectalia Mobilitat de la Universitat d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11931


Data del document
:   03-11-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 3 de novembre de 2023, de la rectora de la Universitat d'Alacant, per la qual es convoca premi al disseny del trofeu-obsequi que s'atorgarà en els actes organitzats per la Càtedra Vectalia Mobilitat de la Universitat d'Alacant. [2023/11319]  
BDNS (identif.): 725147.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/725147)  
  
Primer. Beneficiaris  
Podran sol·licitar la condició de beneficiàries i optar a aquest premi les següents persones:  
· Alumnes matriculats en qualsevol titulació oficial de la Universitat d'Alacant durant el curs 2023-2024.  
· Alumnes recentment diplomats de la Universitat d'Alacant, amb l'obtenció del títol acadèmic durant els anys 2022 o 2023.  
  
Segon. Objecte  
Un dels principals objectius de la Càtedra Vectalia Mobilitat de la Universitat d'Alacant és la promoció de l'activitat docent i investigadora en l'àmbit general de la gestió de la mobilitat i el transport. Els concursos i reconeixements en diferents convocatòries i activitats, és una de les estratègies de dinamització de la participació, visibilitat i difusió dels treballs realitzats per estudiants o professionals en aquest context. Un dels elements que acompanya el lliurament de premis és un trofeu-obsequi que representa a la Càtedra com a entitat patrocinadora de la iniciativa.  
L'objecte d'aquesta convocatòria és la concessió, en règim de concurrència competitiva, del premi al disseny del trofeu-obsequi que s'atorgarà en els actes organitzats per la Càtedra Vectalia Mobilitat de la Universitat d'Alacant.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 6 de novembre de 2023, en la següent url:  
https://www.boua.ua.es/Acuerdos/DescargarAcuerdo/44336  
  
Quart. Quantia  
La dotació econòmica destinada a aquesta convocatòria, serà d'un import total de 2.000 euros.  
Es concedirà un únic premi a la proposta guanyadora, dotat amb 2.000 euros.  
  
Cinqué. Termini de presentació de sol·licituds  
El termini per a sol·licitar la participació en aquesta convocatòria s'iniciarà el 15 de novembre de 2023 i finalitzarà el 15 de desembre de 2023 a les 14.00 h.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
L'assignació del premi es realitzarà d'acord amb els següents criteris generals de valoració, amb un màxim de 100 punts:  
· Disseny, originalitat, creativitat i qualitat artística de la proposta: 35 punts.  
· Identificació de la imatge i valors de la Càtedra Vectalia Mobilitat de la Universitat d'Alacant: 30 punts.  
· Viabilitat tècnica i econòmica de l'objecte dissenyat, dels materials emprats i del procés de fabricació: 35 punts.  
La comissió de valoració es reservarà el dret de declarar el premi desert, en cas que les propostes presentades no reunisquen la suficient qualitat.  
L'autor conservarà la propietat intel·lectual de la proposta presentada. Cap de les propostes seleccionades, ni la que resulte premiada, podran ser utilitzades per a altres finalitats alienes als descrits en l'objecte de la present convocatòria.  
Els concursants cediran a la Càtedra Vectalia Mobilitat els drets d'explotació corresponents a la publicitat del concurs i els seus resultats, com ara la publicació en xarxes socials i altres mitjans de comunicació, exposició de treballs presentats, o publicació en llibres o catàlegs que pogueren sorgir en un futur.  
  
Alacant, 3 de novembre de 2023. El director de Relacions i Projectes Institucionals (p. d. s. R 04.01.2021) Juan Llopis Taverner.